CELEX: 22014D0036
Language: bg
Date: 2013-11-05 00:00:00
Title: 2014/36/ЕС: Решение на Съвместния комитет ЕС/Мавритания от 5 ноември 2013 година относно мерките за прилагане на Протокола за определяне на възможностите за риболов и финансовите средства, предвидени в Споразумението за партньорство в областта на рибарството между Европейския съюз и Ислямска република Мавритания

24.1.2014   
               
               
                  BG
               
               
                  Официален вестник на Европейския съюз
               
               
                  L 21/14
               
            РЕШЕНИЕ НА СЪВМЕСТНИЯ КОМИТЕТ ЕС/МАВРИТАНИЯ
      от 5 ноември 2013 година
      относно мерките за прилагане на Протокола за определяне на възможностите за риболов и финансовите средства, предвидени в Споразумението за партньорство в областта на рибарството между Европейския съюз и Ислямска република Мавритания
      (2014/36/ЕС)
      СЪВМЕСТНИЯТ КОМИТЕТ ЕС/МАВРИТАНИЯ,
      като взе предвид Споразумението за партньорство в областта на рибарството между Европейската общност и Ислямска република Мавритания (1) (наричано по-нататък „Споразумението“), и по-специално член 10, параграф 1 от него,
      като взе предвид Протокола за определяне на възможностите за риболов и на финансовото участие, предвидени в Споразумението за партньорство в областта на рибарството между Европейския съюз и Ислямска република Мавритания, за период от две години (2) (наричан по-долу „протоколът“), и по-специално член 4 от него,
      като има предвид, че:
      
                  (1)
               
               
                  Съвместният комитет ЕС/Мавритания, създаден по силата на член 10 от Споразумението, проведе среща на 17 и 18 септември 2013 г. в Нуакшот, за да приеме мерки за прилагане, които предполагат преразглеждане на някои от мерките, необходими за прилагането на протокола.
               
            
                  (2)
               
               
                  Предложените мерки са вписани в протокола от срещата на съвместния комитет.
               
            
                  (3)
               
               
                  Тези мерки следва да бъдат представени под формата на решение на съвместния комитет.
               
            
                  (4)
               
               
                  Необходимо е да се предвиди възможност тези мерки да се прилагат с обратна сила считано от 22 септември 2013 г., за да може засегнатите страни да се възползват от тях в най-кратки срокове и в съответствие с циркулярно писмо № 2758/MPEM/GCM от 22 септември 2013 г., издадено от Министерството на риболова и морската икономика на Мавритания.
               
            
                  (5)
               
               
                  Поради това въпросните мерки следва да бъдат одобрени,
               
            ПРИЕ НАСТОЯЩОТО РЕШЕНИЕ:
      Член 1
      Техническите условия на категория 1 — кораби за улов на ракообразни, с изключение на лангуста и рак — свързани с риболовната зона, с прилова на главоноги и равнището на таксите, са преразгледани в съответствие с техническия фиш, включен в приложение 1 към настоящото решение.
      Член 2
      Техническите условия на категория 7 — хладилни траулери за пелагичен риболов — свързани с риболовната зона, са преразгледани в съответствие с техническия фиш, включен в приложение 2 към настоящото решение.
      Член 3
      Настоящото решение се прилага от 22 септември 2013 г.
      
         Съставено в Брюксел на 5 ноември 2013 година.
         
            
               За Европейския съюз
            
            
               Европейска комисия Началник-отдел „Двустранни договори и контрол на риболова“ към ГД „Рибарство и морско дело“
            
            Roberto CESARI
         
         
            
               За Мавритания
            
            
               Технически съветник на министъра на риболова и морската икономика
            
            Cheikh BAYA
         
      
      
         (1)  ОВ L 343, 8.12.2006 г., стр. 4.
      
         (2)  ОВ L 361, 31.12.2012 г., стр. 43.
      
         ПРИЛОЖЕНИЕ 1
         
            КАТЕГОРИЯ 1 — КОРАБИ ЗА УЛОВ НА РАКООБРАЗНИ, С ИЗКЛЮЧЕНИЕ НА ЛАНГУСТА И РАК
         
         
                     РИБОЛОВНА КАТЕГОРИЯ 1
                     КОРАБИ ЗА УЛОВ НА РАКООБРАЗНИ, С ИЗКЛЮЧЕНИЕ НА ЛАНГУСТА И РАК
                  
               
                     1.   Риболовна зона
                     
                  
               
                     Риболовът се разрешава на запад от линия, определена по следния начин:
                     
                                 а)
                              
                              
                                 Северно от паралел 19°19′12″ с.ш., линията, съединяваща следните точки:
                                 
                                                20°46′30″ с.ш.
                                             
                                             
                                                17°46′30″ з.д.
                                             
                                          
                                                20°40′00″ с.ш.
                                             
                                             
                                                17°08′30″ з.д.
                                             
                                          
                                                20°10′12″ с.ш.
                                             
                                             
                                                17°16′12″ з.д.
                                             
                                          
                                                19°35′24″ с.ш.
                                             
                                             
                                                16°51′00″ з.д.
                                             
                                          
                                                19°19′12″ с.ш.
                                             
                                             
                                                16°45′36″ з.д.
                                             
                                          
                                                19°19′12″ с.ш.
                                             
                                             
                                                16°41′24″ з.д.
                                             
                                          
                           
                                 б)
                              
                              
                                 Южно от паралел 19°19′12″ с.ш. до паралел 17°50′00″ с.ш. на 9 м. мили от линията на най-големия отлив.
                              
                           
                                 в)
                              
                              
                                 Южно от паралел 17°50′00″ с.ш. на 6 м. мили от линията на най-големия отлив.
                              
                           
               
                     2.   Разрешени съоръжения
                     
                  
               
                     
                                 —
                              
                              
                                 Дънен трал за скариди, включително такъв с допълнителна верига за скариди и всяко друго селективно устройство.
                                 
                                             —
                                          
                                          
                                             Допълнителната верига за скариди е неразделна част от окачването на траулерите за скариди, оборудвани с допълнителни странични мачти. Тя се състои от една цяла верига с брънки с максимален диаметър 12 mm и е окачена между тралните платна пред футропа.
                                          
                                       
                           
                                 —
                              
                              
                                 Задължителното използване на селективни съоръжения подлежи на решение на съвместния комитет въз основа на съвместна научна, техническа и икономическа оценка.
                              
                           
                                 —
                              
                              
                                 Забранено е дублирането на тралната торба.
                              
                           
                                 —
                              
                              
                                 Забранено е дублирането на влакната на тралната торба.
                              
                           
                                 —
                              
                              
                                 Защитните престилки са разрешени.
                              
                           
               
                     3.   Минимално разрешено око на мрежата
                     
                  
               
                     50 mm
                  
               
                     4.   Минимален размер
                     
                  
               
                     За дълбоководните скариди минималният размер се измерва от върха на рострума до края на опашката. Върхът на рострума представлява продължение на карапакса, който се намира в предната централна част на главогръда.
                     
                                 —
                              
                              
                                 Дълбоководни скариди:
                                 
                                             —
                                          
                                          
                                             розова скарида или гамба (Parapeneus longirostrus) 6 cm
                                          
                                       
                           
                                 —
                              
                              
                                 Крайбрежни скариди:
                                 
                                             —
                                          
                                          
                                             бяла скарида или лангостино (Penaeus notialis) и сива скарида (Penaeus kerathurus) 200 бр./kg
                                          
                                       
                           
               
                     Съвместният комитет може да определи минимален размер за видовете, които не са посочени по-горе.
                  
               
                     5.   Прилов
                     
                  
               
                     Разрешен
                  
                  
                     Забранен
                  
               
                     
                                 —
                              
                              
                                 15 % риби, от които 2 % такси в натура
                              
                           
                  
                      
                  
               
                     
                                 —
                              
                              
                                 10 % раци
                              
                           
                  
                     
                                 —
                              
                              
                                 лангусти
                              
                           
               
                     
                                 —
                              
                              
                                 8 % главоноги
                              
                           
                  
                      
                  
               
                     Съвместният комитет може да определи количеството на прилова за видовете, които не са посочени по-горе.
                  
               
                     6.   Възможности за риболов/такси
                     
                  
               
                     Период
                  
                  
                     Година 1
                  
                  
                     Година 2
                  
               
                     Количество на разрешения улов (в тонове)
                  
                  
                     5 000
                  
                  
                     5 000
                  
               
                     Такса
                  
                  
                     400 EUR/t
                  
                  
                     400 EUR/t
                  
               
                      
                  
                  
                     Таксата се изчислява за всеки период от два месеца, в който на кораба е разрешено да извършва риболовна дейност, като се взема предвид количеството на улова през този период.
                     Лицензията се издава след авансово плащане от 1 000 EUR на кораб, което се приспада от общата сума на таксата. Авансовото плащане се извършва в началото на всеки период от два месеца, в който на кораба е разрешено да извършва риболовна дейност.
                     Броят на корабите, ползващи едновременно разрешение, е ограничен на 36.
                  
               
                     7.   Биологично възстановяване
                     
                  
               
                     Два (2) периода от по два (2) месеца: май—юни и октомври—ноември.
                     Всяка промяна в периода на биологично възстановяване на базата на научно становище се съобщава без забавяне на Европейския съюз.
                  
               
                     8.   Забележки
                     
                  
               
                     Таксите са определени за целия срок на прилагане на протокола.
                  
               
      
         ПРИЛОЖЕНИЕ 2
         
            КАТЕГОРИЯ 7 — ХЛАДИЛНИ ТРАУЛЕРИ ЗА ПЕЛАГИЧЕН РИБОЛОВ
         
         
                     РИБОЛОВНА КАТЕГОРИЯ 7:
                     ХЛАДИЛНИ ТРАУЛЕРИ ЗА ПЕЛАГИЧЕН РИБОЛОВ
                  
               
                     1.   Риболовна зона
                     
                  
               
                     Риболовът се разрешава на запад от линия, определена по следния начин:
                     
                                 а)
                              
                              
                                 Северно от паралел 19°00′00″ с.ш., линията, съединяваща следните точки:
                                 
                                                20°46′30″с.ш.
                                             
                                             
                                                17°03′00″з.д.
                                             
                                          
                                                20°36′00″с.ш.
                                             
                                             
                                                17°11′00″з.д.
                                             
                                          
                                                20°36′00″с.ш.
                                             
                                             
                                                17°30′00″з.д.
                                             
                                          
                                                20°21′50″с.ш.
                                             
                                             
                                                17°30′00″з.д.
                                             
                                          
                                                20°10′00″с.ш.
                                             
                                             
                                                17°35′00″з.д.
                                             
                                          
                                                20°00′00″с.ш.
                                             
                                             
                                                17°30′00″з.д.
                                             
                                          
                                                19°45′00″с.ш.
                                             
                                             
                                                17°05′00″з.д.
                                             
                                          
                                                19°00′00″с.ш.
                                             
                                             
                                                16°34′50″з.д.
                                             
                                          
                                                19°00′00″с.ш.
                                             
                                             
                                                16°39′50″з.д.
                                             
                                          
                           
                                 б)
                              
                              
                                 южно от паралел 19°00″00″ с.ш. до паралел 17°05′00″ с.ш. на 20 м. мили от линията на най-големия отлив;
                              
                           
                                 в)
                              
                              
                                 южно от паралел 17°05″00″ с.ш. до паралел 16°04′00″ с.ш. на 13 м. мили от линията на най-големия отлив.
                              
                           
               
                     2.   Разрешени риболовни съоръжения
                     
                  
               
                     Пелагичен трал:
                     Торбата на трала може да бъде подсилена с мрежа с минимални размери на окото 400 mm в разтегнато положение и с ленти, разположени най-малко на метър и половина (1,5 m) една от друга с изключение на тази, намираща се в края на трала, която не може да се намира на по-малко от 2 m от прозореца на торбата. Подсилването или дублирането на торбата по какъвто и да е друг начин е забранено и с трала не трябва да се извършва целеви риболов на каквито и да е други видове освен разрешените малки пелагични видове.
                  
               
                     3.   Минимално разрешено око на мрежата
                     
                  
               
                     40 mm
                  
               
                     4.   Минимален размер
                     
                  
               
                     За риби минималният размер се измерва от върха на най-издадената част на главата до края на опашната перка (обща дължина) (вж. допълнение 4).
                  
               
                     Съвместният комитет може да определи минимален размер за видовете, които не са посочени по-горе.
                  
               
                     5.   Прилов
                     
                  
               
                     Разрешен
                  
                  
                     Забранен
                  
               
                     3 % от общото количество на разрешения целеви вид или група видове (в живо тегло)
                  
                  
                     Ракообразни или главоноги с изключение на калмари
                  
               
                     Съвместният комитет може да определи количество на прилова за видовете, които не са посочени в допълнение 4.
                  
               
                     6.   Риболовни възможности/такси
                     
                  
               
                     Период
                  
                  
                     Година 1
                  
                  
                     Година 2
                  
               
                     Количество на разрешения улов (в тонове)
                  
                  
                     300 000
                  
                  
                     300 000
                  
               
                     Такса
                  
                  
                     123 EUR/t
                  
                  
                     123 EUR/t
                  
               
                      
                  
                  
                     Таксата се изчислява за период от всеки три месеца, в който на кораба е разрешено да извършва риболовна дейност, като се взема предвид количеството на улова през този период.
                     Лицензията се издава след авансово плащане от 5 000 EUR на кораб, което се приспада от общата сума на таксата. Авансовото плащане се извършва в началото на всеки период от три месеца, в който на кораба е разрешено да извършва риболовна дейност.
                     Броят на корабите, ползващи едновременно разрешение, е ограничен на 19.
                  
               
                     7.   Биологично възстановяване
                     
                  
               
                     В съвместния комитет двете страни могат да се договорят за период на спиране на риболова за биологично възстановяване въз основа на научно становище на съвместния научен комитет
                  
               
                     8.   Забележки
                     
                  
               
                     Таксите са определени за целия срок на прилагане на протокола.
                     Коефициентите на преобразуване за малките пелагични видове са определени в допълнение 5.
                     Неизползваните възможности за риболов от категория 8 могат да бъдат използвани за най-много 2 лицензии на месец.